Държавен вестник, бр. 41, 2007 г., стр. 59

Б Р О Й  41
Д Ъ Р Ж А В Е Н   В Е С Т Н И К
С Т Р .  59
(6) Комисията одобрява системата за опре-
деляне на разходите в двумесечен срок след
представянето є по ал. 2.
(7) Предприятията по ал. 1 осигуряват акту-
алност и публична достъпност на принципите и
основните категории, по които са групирани
разходите, и основните правила за тяхното раз-
пределение и предоставят информацията без-
възмездно при поискване.
(8) Предприятията по ал. 1 публикуват годи-
шен доклад с анализ за изпълнение на задълже-
нието за разходоориентираност на обществените
електронни съобщителни мрежи и/или услуги.
(9) Предприятията по ал. 1 и/или комисията
могат мотивирано да инициират промяна в сис-
темата за определяне на разходите по реда на
този член.
(10) Комисията може да назначава провер-
ки на прилагането на системата за определяне
на разходите, които се извършват от незави-
сим одитор.
Чл. 223. (1) Предприятията, предоставящи
обществени електронни съобщителни мрежи
и/или услуги, публикуват ясна и точна инфор-
мация за цените на пазарите на дребно, която
не трябва да подвежда крайните потребители
по отношение на условията и цените, при кои-
то се предлагат съответните услуги.
(2) Информацията по ал. 1 задължително
съдържа и подробности за начина на таксуване,
за първоначалната или еднократната цена и за
цената за потребление, включително нейното
начално и крайно време на отчитане, в зависи-
мост от избрания начин на ценообразуване.
Чл. 224. Цените на електронните съобщи-
телни услуги по глава единадесета се определят
от предприятията, задължени да предоставят
универсална услуга, в съответствие с методика-
та по чл. 195, ал. 1.
Г л а в а  ч е т и р и н а д е с е т а
ЗАЩИТА НА ИНТЕРЕСИТЕ НА КРАЙНИ-
ТЕ ПОТРЕБИТЕЛИ
Чл. 225. Предприятията, предоставящи
електронни съобщителни услуги, предлагат
тези услуги на крайни потребители при спаз-
ване на принципите за прозрачност, пропор-
ционалност и равнопоставеност съобразно
вида на използваната технология, категории-
те абонати, обема на трафика и начина на
плащане и не допускат предимства за отдел-
ни крайни потребители или група потребите-
ли при едни и същи услуги.
Чл. 226. (1) Предприятията, предоставящи
обществени телефонни услуги, изготвят общи
условия на договора с крайните потребители в
случаите, когато практически е неприложимо
сключването само на индивидуални договори.
(2) Общите условия влизат в сила за край-
ния потребител след сключване на индивидуа-
лен писмен договор или със започване ползва-
нето на услугата.
(3) Общите условия са неразделна част от
индивидуалния договор между предприятието
и крайния потребител.
Чл. 227. (1) Общите условия на договора с
крайните потребители задължително съдържат:
1. идентификационни данни на предприяти-
ето, което предоставя електронни съобщител-
ни услуги;
2. телефон (факс, електронен адрес), адрес
за контакти;
3. видове, описание и качество на услугите;
4. условия и срокове за плащане на цени за
предлаганите услуги;
5. поддръжка на предлаганите услуги;
6. специални мерки за хора с увреждания;
7. права и задължения на предприятието и
крайните потребители;
8. получаване на информация за цени и цено-
ви пакети, нови услуги и други по този договор;
9. процедури за разглеждане и произнасяне
по жалби, молби и предложения на крайните
потребители, както и начини за разрешаване
на спорове във връзка с договора;
10. отговорности при неизпълнение на до-
говора;
11. условия и ред за спиране предоставяне-
то на услугата или услугите при неплащане на
дължимите суми или при договорни наруше-
ния от страна на крайните потребители или
предприятието, свързани с ползване на услуга-
та или услугите.
(2) Общите условия съдържат задължения
на предприятието за:
1. предварително уведомяване за прекъсване
или влошено качество на услугите при извър-
шване на профилактични прегледи, ремонти или
поради развитие на електронната съобщителна
мрежа, както и за сроковете на прекъсването
или влошаването на качеството на услугата;
2. уведомяване на крайните потребители за
изменения на общите условия в срок не по-кра-
тък от един месец преди влизането им в сила;
3. предварително писмено уведомяване на
крайния потребител при искане за достъп до
негови помещения;
4. публично оповестяване на адрес и/или
телефон за контакт при повреди и за предоста-
вяне на информация;
5. осигуряване на безплатен достъп до услу-
гите за спешни повиквания при предоставяне
на обществени телефонни услуги до прекратя-
ване на договора по реда на общите условия;
6. предоставяне на информация за възмож-
ността за използване на функциите на елек-
тронната съобщителна мрежа при предоставя-
не на обществени телефонни услуги “иденти-
фикация на линията на викащия” и “идентифи-
кация на свързаната линия”;
7. съхраняване за определен срок на данни-
те, необходими за разплащанията.
(3) Предприятията разработват и публику-
ват ценова листа на услугите, в която са посоче-
ни цени на предлаганите услуги, ценови пакети
или тарифи, и условия за тяхното ползване.